**ПРОКУРАТУРА НА РЕПУБЛИКА БЪЛГАРИЯ**

**ОКРЪЖНА ПРОКУРАТУРА – С Л И В Е Н**

 8800 гр. Сливен пл. ”Х.Димитър” 2, тел: 619900; факс: 662167; е-mail:op\_sliven@prb.bg

**УТВЪРЖДАВАМ: …………(п)…….**

АДМИНИСТРАТИВЕН РЪКОВОДИТЕЛ -

НА ОКРЪЖНА ПРОКУРАТУРА-СЛИВЕН

ОКРЪЖЕН ПРОКУРОР - ПЛ. СТЕФАНОВ

**ПРАВИЛА ЗА ОРГАНИЗАЦИЯТА НА РАБОТА НА ПРОКУРОРСКИЯ ПОМОЩНИК ПРИ ОКРЪЖНА ПРОКУРАТУРА – СЛИВЕН**

 Чл. 1. Настоящите правила уреждат организацията на работа на прокурорския помощник при Окръжна прокуратура – Сливен.

 Чл. 2. Прокурорският помощник подпомага Административен ръководител – Окръжен прокурор – Сливен и прокурорите при Окръжна прокуратура – Сливен в тяхната работа като:

- изготвя проекти на прокурорски актове;

- изготвя отговори на писма и сигнали;

- проучва, анализира и обобщава съдебната практика и правната доктрина по конкретно поставени въпроси;

- изготвя писмени становища по конкретно поставени въпроси;

- изпълнява и други задачи, възложени от Административен ръководител – Окръжен прокурор на Окръжна прокуратура – Сливен и неговите заместници.

Чл. 3. (1) Прокурорският помощник изпълнява задълженията си, възложени му от Административен ръководител – Окръжен прокурор на Окръжна прокуратура – Сливен след писмена резолюция от същия.

(2) Прокурорите при Окръжна прокуратура – Сливен по преписки и/или дела, възложени на тях, по които няма писмена резолюция на Административен ръководител – Окръжен прокурор на Окръжна прокуратура – Сливен за превъзлагане на прокурорския помощник, могат да поискат от същия да резолира преписката/делото на прокурорския помощник, след като са я/го проучили обстойно.

(3) При наличие на писмена резолюция за прокурорския помощник прокурорите при Окръжна прокуратура – Сливен след преценка от своя страна могат сами да решат съответната преписка/дело.

Чл. 4. Прокурорският помощник е длъжен точно, добросъвестно и в срок да изпълнява възложените му задачи.

Чл. 5. Прокурорският помощник е длъжен да пази като служебна тайна сведенията, които са му станали известни в кръга на службата и засягат интересите на гражданите, юридическите лица, административните органи и държавата.

Чл. 6. Във връзка със служебната си дейност прокурорският помощник няма право да дава правни съвети и мнения на страните, на процесуалните им пълномощници или на трети лица.

Чл. 7. При изпълнение на служебните си задължения и в обществения живот прокурорският помощник трябва да има поведение, съобразено с професионалната етика, и да не накърнява престижа на съдебната власт.

**ЗАКЛЮЧИТЕЛНИ РАЗПОРЕДБИ**

§ 1. Настоящите правила са издадени на основание чл. 246а ал.3 от Закона за съдебната власт /ДВ, бр. 62 от 2016 г., в сила от 09.08.2016 г./ и следва да бъдат публикувани на интернет страницата на Окръжна прокуратура – Сливен.

§ 2. Контрол по изпълнение на настоящите правила се осъществява от Административен ръководител – Окръжен прокурор на Окръжна прокуратура – Сливен.

§ 3. Правилата влизат в сила от деня на утвърждаването им със заповед на Административен ръководител – Окръжен прокурор на Окръжна прокуратура гр. Сливен.